Peter Attia

**Peter Attia** (s. 1973 Toronto) on kanadalais-yhdysvaltalainen lääkäri ja tietokirjailija, joka keskittyy pitkäikäisyyteen.

Attia valmistui lääkäriksi Stanfordin yliopistosta. Hän opiskeli myös viisi vuotta kirurgiaa John Hopkinsin yliopistossa. Hän erikoistui syöpäsairauksien kirurgiseen hoitamiseen, mutta luopui alasta. Sittemmin Attia kehitti ideansa, jonka hän nimesi *Medicine 3.0*. Sen keskiössä on sairauksien ennaltaehkäisy liikunnan, ravitsemuksen, unen, lisäaineiden ja psyykkisen hyvinvoinnin kautta. Hän esitteli ideaansa *Outlive: The Science and Art of Longevity* (2023) -teoksessaan. Hänen terveysoppejaan seuraa julkisuuden henkilöitä, kuten Oprah Winfrey ja Chris Hemsworth. Attia tuottaa *The Drive* -podcastia, joka lukeutuu Applen suosituimpiin terveyspodcasteihin. Hänen Early Medical -virtuaaliohjelmansa liittymismaksu on 2&nbsp;500 dollaria. *[[Time]]* valitsi hänet vuoden 2024 sadan vaikutusvaltaisimman terveysvaikuttajan joukkoon. *Outlive* on *[[New York Times]]in* bestseller. Teosta on suositellut muun muassa miljardööri Bill Ackman. 

Attian ideoihin lukeutuu muun muassa satavuotiaiden kymmenottelu () ja marginaalivuosikymmen (. Satavuotiaiden kymmenottelu on suunnitelma harjoitella kymmentä asiaa, jotka haluaisi kyetä tekemään vanhalla iällä. Marginaalivuosikymmen tarkoittaa ihmiselämän viimeistä vuosikymmentä, jonka laadun parantaminen on harjoittelun tavoitteena. Tyypillisestä Attian suosittelemaan kymmenottelu jakautuu arkielämän toimintaan, kuten lattialta nousemiseen ilman apua ja portaiden kävelyyn, ja harrastuksiin joita halutaan jatkaa vielä vanhuudessa. Attian suosittelemat harjoitukset koostuvat kevyestä kestävyysliikunnasta, maksimaalisen hapenottokyvyn harjoittamisesta, voima- ja tasapainoharjoituksista.

Attia perusti vuonna 2025 Piilaaksossa toimivan Biograph-yrityksen, joka tarjoaa personalisoituja terveyssuosituksia, lääkärin tarkastuksia ja riskianalyysejä jäsenille. Yhtiö veloittaa 7&nbsp;500 dollaria jäsenmaksuna vuosittain. Palveluun sisältyy myös magneettikuvaus, jonka hyödyllisyyden pitkäikäisyyden tavoittelussa muun muassa American Academy of Radiology on kyseenalaistanut. CBS News ilmoitti 27. tammikuuta 2026 Attian aloittavan yhtenä 19:sta uudesta asiantuntijasta. Hän erosi kuukautta myöhemmin Epstein-yhteyksiensä tultua ilmi, vaikka alun perin vaikutti pysyvän tehtävässä. 

Attia sai vuonna 2026 julkisuutta kytköksistään seksuaalirikolliseen Jeffrey Epsteiniin, jonka kanssa hän kävi laajaa sähköpostiviestinvaihtoa vuosina 2015–2018. Attian nimi löytyy yli 1&nbsp;700 kertaa Yhdysvaltain oikeusministeriön julkistamissa Epstein-asiakirjoissa. Viesteissään Epsteinille hän tarjosi tälle terveydellisiä neuvoja ja kertoi heidän keskinäisestä ystävyydestään. Kesäkuussa 2015 hän kirjoitti heidän ystävyytensä suurimman ongelman olevan siinä, ettei voi kertoa tämän skandaalinkäryisestä elämästä kenellekään. Tammikuussa 2016 Attia kirjoitti saavansa vieroitusoireita, kun ei näe Jeffrey Espteiniä. *Outlive*-teoksessaan Attia oli kertonut 11. heinäkuuta 2017 vaimonsa soittaneen ja kertoneen heidän poikansa joutuneen ensihoitoon sairaskohtauksen vuoksi. Attia oli tuolloin New Yorkissa hoitamassa tärkeitä työtehtäviä, kun hänen vaimonsa vietti poikansa kanssa neljä päivää sairaalassa. Epstein-asiakirjoista löytyvien sähköpostien perusteella Attian tärkeä työ New Yorkissa oli tavata Epstein. Viestien julkaisun jälkeen Attia kirjoitti X-tilillään lausunnon, jossa hän kiisti osallistuneensa seksijuhliin tai mihinkään rikolliseen toimintaan. 

## Lähteet